L 76/28 Jurnalul Oficial al Uniunii Europene 19.3.2008 REGULAMENTUL (CE) NR. 259/2008 AL COMISIEI din 18 martie 2008 de stabilire a normelor de aplicare a Regulamentului (CE) nr. 1290/2005 al Consiliului în ceea ce priveşte publicarea informațiilor referitoare la beneficiarii fondurilor provenite din Fondul European de Garantare Agricolă (FEGA) și din Fondul European Agricol pentru Dezvoltare Rurală (FEADR) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (!), în special articolul 42 punctul 8b, după consultarea Controlorului European pentru Protecţia Datelor, întrucât: () În conformitate cu articolul 44a din Regulamentul (CE) nr. 1290/2005, statele membre trebuie să garanteze publicarea anuală a posteriori a beneficiarilor Fondului European de Garantare Agricolă (FEGA) și ai Fondului European Agricol pentru Dezvoltare Rurală (FEADR), denumite în continuare „fondurile”, precum şi a sumelor primite pentru fiecare beneficiar în cadrul fiecăruia dintre aceste fonduri. Obiectivul publicării, care trebuie să fie conformă cu informațiile deţinute de agențiile de plată în documentele şi registrele proprii și care trebuie să se refere numai la plățile primite în cursul exercițiului financiar anterior, este acela de a mări transparența în ceea ce priveşte utilizarea fondurilor, precum şi de a îmbunătăţi gestiunea financiară a acestor fonduri. În vederea atingerii acestor obiective, informațiile trebuie prezentate publicului într-o formă clară, armonizată și accesibilă până la data stabilită de 30 aprilie. În ceea ce priveşte cheltuielile FEADR efectuate în perioada 1 ianuarie- 15 octombrie 2007, ar trebui stabilită o dată specială de publicare. În acest sens, trebuie stabilite cerințele minime privind conținutul publicării. Aceste cerințe nu trebuie să depă- șească limitele necesare într-o societate democratică în vederea atingerii obiectivelor urmărite. Publicarea informațiilor trebuie realizată pe internet sub forma unui instrument de căutare care să îi permită publicului larg consultarea acestora. Instrumentul de căutare trebuie să permită căutarea pe baza unor criterii specifice, iar rezultatele căutării trebuie prezentate într-o formă uşor accesibilă. () JO L 209, 11.8.2005, p. 1. Regulament modificat ultima dată prin Regulamentul (CE) nr. 1437/2007 (O L 322, 7.12.2007, p. 1). (5) Informațiile cu privire la beneficiari trebuie publicate cât mai repede posibil după încheierea exercițiului financiar, pentru a garanta transparența pentru public. În același timp, statele membre trebuie să dispună de timp suficient pentru a îndeplini sarcinile necesare. Având în vedere faptul că obiectivul de transparență nu cere ca informațiile să rămână disponibile pe termen nelimitat, trebuie stabilită o perioadă rezonabilă de disponibilitate a informațiilor publicate. Punerea acestor informații la dispoziția publicului sporeşte transparența în ceea ce priveşte utilizarea fondurilor comunitare în cadrul politicii agricole comune şi promovează gestionarea financiară corectă a acestor fonduri, în special prin consolidarea controlului public al sumelor respective. Având în vedere importanța primordială a obiectivelor urmărite, este justificat, ținând cont de principiul proporționalității și de cerinţele privind protecția datelor cu caracter personal, să se asigure publicarea generală a informațiilor relevante, întrucât această dispoziție nu depășeşte ceea ce este necesar într-o societate democratică, precum şi prevenirea nere- gularităților. Pentru a se conforma cerințelor privind protecția datelor, beneficiarii fondurilor trebuie informați cu privire la publicarea datelor aferente anterior publicării. Beneficiarii trebuie informați prin intermediul formularelor de cerere în vederea obţinerii ajutorului sau în momentul colectării în alt mod a datelor. Mai mult, beneficiarii trebuie informați cu privire la drepturile lor în temeiul Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal şi libera circulație a acestor date (?), precum și cu privire la procedurile aplicabile în cazul exercitării acestor drepturi. În ceea ce priveşte cheltuielile efectuate în cursul exerciţiilor financiare 2007 și 2008, în măsura în care beneficiarii nu pot fi informați în momentul colectării datelor cu caracter personal, aceştia trebuie să fie totuși informați într-un termen rezonabil anterior publicării. Din motive de transparenţă, beneficiarii fondurilor trebuie informaţi, de asemenea, cu privire la faptul că, în vederea protejării intereselor financiare ale Comuni- tăților, datele cu caracter personal ale acestora pot fi prelucrate de către organisme de audit și de investigare ale Comunităților și ale statelor membre. Aceste informații trebuie puse la dispoziție concomitent cu informațiile privind publicarea şi drepturile persoanelor fizice. () JO L 281, 23.11.1995, p. 31. Directivă modificată ultima dată prin Regulamentul (CE) nr. 1882/2003 (O L 284, 31.10.20083, p. 1).